સેન્સેક્સ વધ્યા મથાળેથી 525 પોઇન્ટ ઘટીને નીચામાં 33,291.58 રહેતાં 5 એપ્રિલ પછીની સૌથી નીચી સપાટીએ ગબડીને છેલ્લે 340.78 પોઇન્ટ ઘટીને 33,349.31 રહ્યો હતો. આમ સપ્તાહ દરમિયાન તેમાં 966 પોઇન્ટનો એટલે કે 3 ટકાનો ઘટાડો નોંધાયો હતો. નિફ્ટી પણ 94.90 પોઇન્ટ ઘટીને 10,030 રહી હતી અને સપ્તાહ દરમિયાન 273 પોઇન્ટ એટલે કે 2.7 ટકા તૂટી હતી. નિફ્ટી અંત્યત મહત્ત્વના લેવલ 10,000ની નજીક સરકી છે અને 10,100નું સપોર્ટ લેવલ તૂટતાં તેજીવાળાની હિંમત તૂટી ગઈ હોય તેવું વાતાવરણ હતું એમ જણાવીને એસકેએસ સિક્યુરિટીઝના ભાવિન રાયચુરાનું કહેવું હતું કે, બજારમાં સુધારાની આશા ઓસરી ગઈ છે અને હવે મોટા ભાગના એનાલિસ્ટોએ 9,800નો અંદાજ મૂક્યો છે. આને જોતાં આગામી દિવસોમાં નિફ્ટી 10,000ની સપાટી તોડી નાંખે તો નવાઈ નહી લાગે. કેટકોલક વર્ગ તો 9,500 સુધીની તૈયારી કરીનો બેઠો છે અને તેને કારણે આ પુટ ઓપ્શનમાં પ્રીમિયમમાં વૃધ્ધિ થવાની સાથે રૂ.4,191 કરોડનું વોલ્યૂમ પણ જોવાયું હતું.